Το ***Super Mario Bros.*** (ιαπωνικά: スーパーマリオブラザーズ Χέπμπορν: *Sūpā Mario Burazāzu*) είναι ένα βιντεοπαιχνίδι πλατφόρμας, που δημιουργήθηκε από τη Nintendo για το Nintendo Entertainment System. Κυκλοφόρησε στην Ιαπωνία στις 13 Σεπτεμβρίου του 1985, για το Family Computer, αργότερα την Αμερική για το Nintendo Entertainment System, την Ευρώπη στις 15 Μαΐου του 1987 και την Αυστραλία αργότερα το 1987. Είναι το πρώτο παιχνίδι της σειράς *Super Mario* και η συνέχεια του *Mario Bros.*.

Το *Super Mario Bros.* θεωρείται ως ένα από τα καλύτερα παιχνίδια που κυκλοφόρησαν ποτέ, καθώς έσωσε τη βιομηχανία των παιχνιδιών από μία τεράστια κρίση που άρχισε από το 1983 μέχρι το 1985. Το παιχνίδι βοήθησε στη διασημότητα του είδος side-scrolling. Το *Super Mario Bros.* ήταν, επίσης, το βιντεοπαιχνίδι με τις περισσότερες πωλήσεις για τρεις δεκαετίες, μέχρι που το ξεπέρασε το *Wii Sports*.

Τρόπος παιχνιδιού
-----------------

Στιγμιότυπο από το παιχνίδι. Οι ικανότητες του Mario μπορούν να αλλάξουν μαζεύοντας ορισμένα αντικείμενα. Για παράδειγμα, ο Mario είναι σε θέση να πυροβολήσει fireballs αν έχει ένα Fire Flower.
Ο παίκτης ελέγχει τον κύριο πρωταγωνιστή της σειράς, Mario. Ο κύριος στόχος του παίκτη είναι να τρέξει στο Mushroom Kingdom (Bασίλειο των Μανιταριών), να επιβιώσει μπροστά στις δυνάμεις του Bowser, και να σώσει την Princess Peach (Πριγκίπισσα Peach). Ο παίκτης μετακινείται από την αριστερή μεριά της οθόνης στη δεξιά μεριά για να φτάσει τον πόλο της σημαίας στο τέλος κάθε επιπέδου. Το παιχνίδι αποτελείται από οχτώ κόσμους με τέσσερα επίπεδα σε κάθε κόσμο. Το τελευταίο επίπεδο σε κάθε κόσμο είναι ένα κάστρο, όπου ο παίκτης μάχεται τον Bowser ή έναν από τους συμμάχους του (Bosses). Κάποια στάδια είναι υποβρύχια, με διαφορετικούς εχθρούς. Υπάρχουν, επίσης, και μυστικές περιοχές, όπου οι περισσότερες περιέχουν παραπάνω κέρματα για να συλλέξει ο Mario, ενώ κάποιες άλλες περιέχουν warp pipes (σωλήνες-τηλεμεταφορείς) που επιτρέπουν στον Mario να προχωρήσει σε επόμενα επίπεδα, αποφεύγοντας προηγούμενα.

Κάθε στάδιο περιέχει διάσπαρτα κέρματα για να συλλέξει ο Mario, καθώς και ειδικά τούβλα που εμπεριέχουν περισσότερα κέρματα ή ένα "special" αντικείμενο άμα τα χτυπήσει ο Mario από κάτω τους. Άλλα μυστικά κουτιά, συνήθως αόρατα, μπορεί να περιέχουν περισσότερα κέρματα ή αντικείμενα. Παίρνοντας ένα Super Mushroom (Υπερ-μανιτάρι), ο παίκτης μεγαλώνει τον Mario σε μέγεθος, και του επιτρέπει να κτυπηθεί μια επιπλέον φορά από εχθρούς και εμπόδια, καθώς και να μπορεί να καταστρέφει απλά τούβλα κτυπώντας τα από κάτω τους. Ο παίκτης έχει έναν συγκεκριμένο αριθμό ζωών, και μπορεί να αποκτήσει περισσότερες συλλέγοντας μανιτάρια 1-UP ή 100 κέρματα, νικώντας πολλούς εχθρούς με ένα κέλυφος ή να αναπηδάει σε εχθρούς συνεχώς χωρίς να ακουμπήσει το πάτωμα. Ο παίκτης χάνει μια ζωή άμα κτυπηθεί από εχθρούς όντας στη μικρότερη μορφή, πέσει σε γκρεμό ή ξεμείνει από χρόνο. Το παιχνίδι τελειώνει όταν ο παίκτης ξεμείνει από ζωές.

Ο Mario μπορεί να επιτεθεί σε εχθρούς, πηδώντας από πάνω τους, με κάποιους εχθρούς να έχουν διαφορετικές απαντήσεις σε αυτό. Για παράδειγμα, ένας Goomba θα ισιώσει και θα ηττηθεί, ενώ ένας Koopa Troopa (χελώνα) θα αποσυρθεί στο κέλυφος του για ένα μικρό χρονικό διάστημα, επιτρέποντας στον Mario να το χρησιμοποιήσει για να νικήσει άλλους εχθρούς. Το κέλυφος μπορεί να εκτραπεί από έναν τοίχο για να σκοτώσει άλλους εχθρούς, αλλά και να σκοτώσει ή να σμικρύνει τον Mario. Άλλη μια τακτική για την εξόντωση εχθρών, είναι ο παίκτης να χτυπήσει από κάτω το τούβλο όπου στέκεται ο εχθρός. Το Fire Flower (Λουλούδι Φωτιάς) αλλάζει το χρώμα της στολής του Mario, από κόκκινη σε λευκή, και επιτρέπει στον παίκτη να πετάει μπάλες από φωτιά, ή απλά μεγαλώνει τον Mario σε μέγεθος αν δεν το έχει κάνει ήδη. Ένα πιο σπάνιο αντικείμενο είναι το Starman (Αστεράνθρωπος, άστρο που αναπηδάει και αστράφτει), όπου ο παίκτης γίνεται ανίκητος για ένα μικρό χρονικό διάστημα, επιτρέποντας έτσι να νικήσει ακόμα εχθρούς με επαφή.

Ο Luigi, ο νεότερος αλλά ψηλότερος αδερφός του Mario είναι διαθέσιμος μόνο μέσω του multiplayer mode ως ο δεύτερος παίκτης, και λαμβάνει τον ίδιο ρόλο και λειτουργία με αυτήν του Mario. Αρχικά στο super mario bros ο luigi έχει πράσινη φορεσιά, οταν πέρνει όμως το λουλούδι της φωτιάς ( fire flower ) γίνεται ακριβώς ιδιος όπως ο mario

Ανάπτυξη
--------

Μια σχηματική εικόνα του πρώτου εμποδίου που θα συναντήσει ένας παίκτης όταν παίζει το παιχνίδι της Nintendo του 1985 Super Mario Bros. Στο παιχνίδι πλάγιας κύλισης, ο Mario πρέπει να τρέξει και να πηδήξει από αριστερά προς τα δεξιά για να ξεπεράσει διάφορα εμπόδια.
Το *Super Mario Bros.* είναι η συνέχεια του *Mario Bros.* και δημιουργήθηκε από τους Σιγκέρου Μιγιαμότο και Τακάσι Τεζούκα, οι οποίοι τότε άνηκαν στην Nintendo Entertainment Analysis & Development. Το παιχνίδι βασίστηκε αρχικά σε ένα χαρακτηριστικό κυνηγιού με διαφορετικό χειρισμό, αλλά η επιθυμία στη συγκέντρωση της αναπήδησης και σχεδιασμό στο κουμπί A το ακύρωσε. Σχεδιάστηκε για να δώσει στο Famicom ένα "κύκνειο άσμα" και να συγκεντρωθεί η Nintendo σε περισσότερα παιχνίδια αθλητισμού. Η ανάπτυξη του παιχνιδιού συγκεντρώθηκε στο να μείνουν απλά τα πράγματα, για να είναι ένα νέο παιχνίδι διαθέσιμο στη σεζόν αγοράς στο τέλος της χρονιάς. Ένα στάδιο είδους run-and-gun, όπου ο Mario θα πηδούσε σε ένα σύννεφο και θα πυροβολούσε εχθρούς, θα είχε μπει στο παιχνίδι, αλλά ακυρώθηκε για να συγκεντρωθεί το παιχνίδι σε αναπήδηση, αν και το bonus στάδιο παρέμεινε.

Κριτικές
--------

Το παιχνίδι είχε λάβει διθυραμβικές κριτικές, και έκανε ακόμα πιο διάσημο το ήδη τότε γνωστό είδος πλατφόρμας βιντεοπαιχνιδιών. Με τις εξαιρέσεις των εκδόσεων Game Boy Advance και Virtual Console, το παιχνίδι έχει πουλήσει 40.24 εκατομμύρια αντίτυπα, με αποτέλεσμα να είναι το παιχνίδι της σειράς Mario με τις περισσότερες πωλήσεις.

Το Allgame έδωσε στο *Super Mario Bros.* πέντε αστέρια, δηλώνοντας ότι «η αίσθηση του ενθουσιασμού, της έκπληξης – και πάνω από όλα – της διασκέδασης, που νιώθεις παίζοντας για πρώτη φορά αυτό το έργο τέχνης των βιντεοπαιχνιδιών, δεν μπορεί να περιγραφεί με λόγια. Και ενώ τα sequels του το έχουν προσπεράσει με διαφορά στους τομείς της διάρκειας, των γραφικών, του ήχου και άλλων πτυχών, το *Super Mario Bros.*, όπως όλα τα κλασσικά – είτε κινηματογραφικής είτε μουσικής φύσης –, έχει αντέξει στο τεστ του χρόνου, συνεχίζοντας να είναι διασκεδαστικό και playable» και ότι «οποιοσδήποτε θεωρεί ότι είναι gamer πρέπει να παίξει αυτό το παιχνίδι τουλάχιστον μία φορά, σαν ένα μάθημα ιστορίας».

Επανεκδόσεις
------------

Ως ένα από τα πιο δημοφιλέστερα παιχνίδια της Nintendo, το *Super Mario Bros.* έχει επανακυκλοφορήσει πολλαπλές φορές, από μια έκδοση arcade που κυκλοφόρησε σύντομα μετά την αρχική κυκλοφορία του παιχνιδιού, στη διαθεσιμότητα του παιχνιδιού στο Virtual Console για τα Wii, Nintendo 3DS και Wii U.

### *Vs. Super Mario Bros.*

Το *Vs. Super Mario Bros.* είναι βασισμένο στο *Super Mario Bros* και είναι ένα από τα πολλά βιντεοπαιχνίδια arcade που δημιουργήθηκαν για το *Nintendo VS. System*. Τα πιο νωρίτερα στάδια είναι ελαφρά διαφορετικά, ενώ αργότερα στάδια έχουν αλλαχθεί εντελώς. Αυτές οι αλλαγές έχουν ως αποτέλεσμα το παιχνίδι να έχει υψηλότερο επίπεδο δυσκολίας από το πρωτότυπο. Η ημερομηνία κυκλοφορίας του παιχνιδιού είναι άγνωστη: ενώ οι πίνακες δείχνουν την ημερομηνία του παιχνιδιού να είναι τοποθετημένη στο 1985, η οθόνη έναρξης και η λίστα παιχνιδιών του MAME υποδεικνύουν την ημερομηνία να είναι στο 1986.

### *Super Mario Bros. Special*

Το *Super Mario Bros. Special* κυκλοφόρησε αποκλειστικά στην Ιαπωνία από την Hudson Soft για τους υπολογιστές NEC PC-8801 και Sharp X1. Το παιχνίδι περιέχει παρόμοιο χειρισμό και γραφικά, ενώ υπάρχουν νέα επίπεδα και το παιχνίδι έχει ένα διαφορετικό χαρακτηριστικό scrolling. Πολλοί εχθροί από παλιότερα παιχνίδια της σειράς, όπως *Mario Bros.* και *Donkey Kong*, έχουν επίσης προστεθεί στο παιχνίδι.

### *Super Mario All-Stars*

Το 1993, η Nintendo κυκλοφόρησε το *Super Mario All-Stars*, μια βελτιωμένη συλλογή για το SNES περιέχοντας όλα τα παιχνίδια της σειράς *Super Mario Bros.* που κυκλοφόρησαν για το Nintendo Entertainment System. Σε αυτήν την επανέκδοση, το παιχνίδι περιέχει πιο λεπτομερές γραφικά και ήχους 16-bit για να ταιριάξει με τις δυνατότητες του SNES. Ο παίκτης επίσης μπορεί να αλλάξει σε Luigi στο τέλος κάθε σταδίου. Ορισμένα glitches από την πρωτότυπη έκδοση έχουν επίσης αφαιρεθεί σε αυτήν την έκδοση.

### *Super Mario Bros. Deluxe*

Το *Super Mario Bros. Deluxe* κυκλοφόρησε το 1999 για το Game Boy Color στη Βόρεια Αμερική και Ευρώπη και 2000 στην Ιαπωνία. Είναι βασισμένο στην πρωτότυπη έκδοση του Super Mario Bros. και περιείχε ένα overworld χάρτη, multiplayer όπου οι παίκτες παίζουν ταυτόχρονα, ένα Challenge mode και οχτώ επιπλέον κόσμοι βασισμένοι στο ιαπωνικό Super Mario Bros. 2, με όνομα "For Super Players". Είναι επίσης συμβατό με το Game Boy Printer. Εξαιτίας της μικρής οθόνης του Game Boy Color, η όψη του παίκτη μειώθηκε. Οι παίκτες μπορούν να πατήσουν κουμπιά πάνω ή κάτω για να δουν πάνω ή κάτω από τον παίκτη. Οι παίκτες επίσης μπορούν να πατήσουν Select για να αλλάξουν στον Luigi στον χάρτη overworld.

### Μεταφορά Game Boy Advance

Στις αρχές του 2003, η Nintendo επανακυκλοφόρησε το παιχνίδι στο Game Boy Advance, στην Ιαπωνία ως μέρος της σειράς *Famicom Minis* και στην Αμερική ως μέρος του *NES Series*. Αυτή η έκδοση είναι εξομοιωμένη, χωρίς ενημερωμένα γραφικά και όλα τα glitches που βρέθηκαν στο πρωτότυπο παραμένουν. Σύμφωνα με την NPD Group, αυτή η επανακυκλοφορία ήταν το παιχνίδι του Game Boy Advance με τις περισσότερες πωλήσεις μεταξύ Ιουνίου και Δεκεμβρίου 2004. Η Nintendo επανακυκλοφόρησε αυτή την έκδοση το 2005 ως μέρος της 20ης επετείου του αρχικού παιχνιδιού, και είχε πουλήσει 876,000 αντίτυπα.

Παραπομπές
----------

1. ↑  «IGN's Top 100 Games». *top100.ign.com* (στα Αγγλικά). Αρχειοθετήθηκε από το πρωτότυπο στις 1 Μαρτίου 2010. Ανακτήθηκε στις 3 Οκτωβρίου 2017.
2. 1 2 3 4 5 6 7  *Super Mario Bros*. USA: Nintendo. 1985.
3. ↑  «Wii.com - Iwata Asks: Super Mario Bros. 25th Anniversary». 3 Φεβρουαρίου 2011. Αρχειοθετήθηκε από το πρωτότυπο στις 3 Φεβρουαρίου 2011. Ανακτήθηκε στις 3 Οκτωβρίου 2017. CS1 maint: Unfit url (link)
4. ↑  Andriasang.com: Super Mario Bros. Originally Had Beam Guns and Rocket Packs Αρχειοθετήθηκε 2014-02-02 στο Wayback Machine. Ανακτήθηκε στις 2016-9-20
5. ↑   IGN: The Mario you never knew Ανακτήθηκε στις 2016-9-20
6. ↑   Allgame: "Super Mario Bros – Review". Ανακτήθηκε στις 2016-9-21
7. ↑   GameSpot: "Super Mario Bros. Review" Ανακτήθηκε στις 2016-9-21
8. ↑   VentureBeat: Super Mario Bros. is 30 years old today and deserves our thanks. Ανακτήθηκε στις 2016-9-21
9. ↑  «Super Mario Sales Data: Historical Units Sold Numbers for Mario Bros on NES, SNES, N64...». *www.gamecubicle.com*. Ανακτήθηκε στις 3 Οκτωβρίου 2017.
10. ↑  «Super Mario Bros. - Review - allgame». 14 Νοεμβρίου 2014. Αρχειοθετήθηκε από το πρωτότυπο στις 14 Νοεμβρίου 2014. Ανακτήθηκε στις 3 Οκτωβρίου 2017. CS1 maint: Unfit url (link)
11. ↑  «Vs. Super Mario Bros». Killer List of Video Games. Ανακτήθηκε στις 27 Αυγούστου 2008.
12. ↑   The Mushroom Kingdom: "Super Mario Bros. Special" Ανακτήθηκε στις 2016-9-23
13. ↑   The Mushroom Kingdom: "Super Mario All-Stars" Ανακτήθηκε στις 2016-9-23
14. ↑   The Mushroom Kingdom: "Super Mario Bros. DX Manual" Ανακτήθηκε στις 2016-9-23
15. ↑  Thorsen, Tor (2 Αυγούστου 2004). «ChartSpot: June 2004». *GameSpot* (στα Αγγλικά). Αρχειοθετήθηκε από το πρωτότυπο στις 29 Σεπτεμβρίου 2007. Ανακτήθηκε στις 3 Οκτωβρίου 2017.
16. ↑  Jenkins, David. «Gamasutra - The Art & Business of Making Games». *www.gamasutra.com* (στα Αγγλικά). Ανακτήθηκε στις 3 Οκτωβρίου 2017.

Εξωτερικοί σύνδεσμοι
--------------------

* *Super Mario Bros.* στο MobyGames
* *Super Mario Bros.* στη Wikia
* *Super Mario Bros.* στο Super Mario Wiki
* Επίσημη ιστοσελίδα της έκδοσης Virtual Console
* Επίσημη ιστοσελίδα του *Super Mario Bros. Deluxe* (ιαπωνικά)
* Επίσημη ιστοσελίδα (ιαπωνικά)

  

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Super Mario |
| --- |
|  |
| Κύρια σειρά | 
* *Super Mario Bros.*
* *Super Mario Bros.: The Lost Levels*
* *Super Mario Bros. 2*
* *Super Mario Bros. 3*
* *Super Mario Land*
* *Super Mario World*
* *Super Mario Land 2: 6 Golden Coins*
* *Wario Land: Super Mario Land 3*
* *Super Mario World 2: Yoshi's Island*
* *Super Mario 64*
* *Super Mario Sunshine*
* *New Super Mario Bros.*
* *Super Mario Galaxy*
* *New Super Mario Bros. Wii*
* *Super Mario Galaxy 2*
* *Super Mario 3D Land*
* *New Super Mario Bros. 2*
* *New Super Mario Bros. U*
* *New Super Luigi U*
* *Super Mario 3D World*
 |
|  |
| Mario Kart | 
* *Super Mario Kart*
* *Mario Kart 64*
* *Mario Kart: Super Circuit*
* *Mario Kart: Double Dash‼*
* *Mario Kart Arcade GP*
* *Mario Kart DS*
* *Mario Kart Arcade GP 2*
* *Mario Kart Wii*
* *Mario Kart 7*
* *Mario Kart Arcade GP DX*
* *Mario Kart 8*
 |
|  |
| Mario Party | 
* *Mario Party*
* *Mario Party 2*
* *Mario Party 3*
* *Mario Party 4*
* *Mario Party 5*
* *Mario Party 6*
* *Mario Party Advance*
* *Mario Party 7*
* *Mario Party 8*
* *Mario Party DS*
* *Mario Party 9*
* *Mario Party (3DS)*
 |
|  |
| Paper Mario | 
* *Paper Mario*
* *Paper Mario: The Thousand-Year Door*
* *Super Paper Mario*
* *Paper Mario: Sticker Star*
* *Paper Mario: Color Splash*
 |
|  |
| Mario and Luigi | 
* *Mario & Luigi: Superstar Saga*
* *Mario and Luigi: Partners in Time*
* *Mario and Luigi: Bowser's Inside Story*
* *Mario and Luigi: Dream Team*
* *Mario & Luigi: Paper Jam*
 |
|  |
| Σπόρ | 

|  |  |
| --- | --- |
| Mario Tennis | 
* *Tennis*
* *Mario's Tennis*
* *Mario Tennis*
* *Mario Power Tennis*
* *Mario Tennis: Power Tour*
* *Mario Tennis Open*
* *Mario Tennis: Ultra Smash*
 |
|  |
| Mario Golf | 
* *Golf*
* *NES Open Tournament Golf*
* *Mario Golf*
* *Mario Golf: Toadstool Tour*
* *Mario Golf: Advance Tour*
* *Mario Golf: World Tour*
 |
|  |
| Baseball | 
* *Mario Superstar Baseball*
* *Mario Super Sluggers*
 |
|  |
| Soccer | 
* *Super Mario Strikers*
* *Mario Strikers Charged*
 |
|  |
| Mario & Sonic at the Olympic Games | 

|  |  |
| --- | --- |
| Summer Olympic Games | 
* *Mario & Sonic at the Olympic Games*
* *Mario & Sonic at the London 2012 Olympic Games*
* *Mario & Sonic at the Rio 2016 Olympic Games*
 |
|  |
| Winter Olympic Games | 
* *Mario & Sonic at the Olympic Winter Games*
* *Mario & Sonic at the Sochi 2014 Olympic Winter Games*
 |

 |

 |
|  |
| Remakes | 
* *Super Mario All-Stars*
* *Super Mario Bros. Deluxe*
* *Super Mario Advance 4: Super Mario Bros. 3*
* *Super Mario 64 DS*
 |
|  |
| Λοιπά | 
* *Mario Bros.*
* *Pinball*
* *Wrecking Crew*
* *Mario Paint*
* *Hotel Mario*
* *Mario is Missing!*
* *Mario's Time Machine*
* *Mario's Game Gallery*
* *Mario Clash*
* *Luigi's Mansion*
	+ *Arcade*
* *Mario Pinball Land*
* *Super Princess Peach*
* *Luigi's Mansion: Dark Moon*
* *Captain Toad: Treasure Tracker*
* *Mini Mario & Friends: Amiibo Challenge*
 |
|  |
| Χαρακτήρες | 
* *Birdo*
* *Bowser*
* *Bowser Jr.*
* *Daisy*
* *Donkey Kong*
* *Fawful*
* *Koopalings*
* *Luigi*
* *Mario*
* *Princess Daisy*
* *Princess Peach*
* *Rosalina*
* *Toad*
* *Waluigi*
* *Wario*
* *Wart*
* *Yoshi*
 |

 |